เราว่าร้านนี้เป็นอาหารเช้าในดวงใจของคนที่นิยมขนมปัง open sandwich คือดีทุกเมนู ปริมาณเยอะสมราคาสุดๆ ใครทานน้อยแนะนำให้สั่งมาแชร์นะคะ

Hummus Open Sanwich เมนูนี้ไม่ตั้งใจจะสั่งมาใหญ่ขนาดนี้อ่ะ จริงๆตอนแรกสั่ง  hummus on toast เป็นขนมปังชิ้นเดียวไป แต่น้องพนักงานน่าจะเข้าใจผิดค่ะ นับว่าเลี่ยนเลยทีเดียว ส่วนตัวไม่ชอบกลิ่นเครื่องเทศ ขอบายเมนูนี้ค่ะ

Smoke Salmon Cream Cheese Open Sandwich เมนูนี้ดีงามพระรามแปด ใครที่ชอบรสชาติแซลมอนรมควันกับครีมชีสห้ามพลาด เค้ากระหน่ำปาดครีมชีสมาหนาจนไม่เห็นขนมปัง แล้วแปะแซลมอนจนไม่เห็นครีมชีส  มันดีย์ ไม่ต้องคำนวนแคลนะคะ

mix fruit & yoghurt จริงๆจำไม่ได้แล้วว่าเมนูนี้ชื่ออะไรแน่ แต่ผลไม้มาเต็มมาก นอกจากนั้นแล้วไม่มีอะไรน่าตื่นเต้นค่ะ ทีเดียวพอไม่น่าสั่งซ้ำ

สิ้นสุดมื้อเช้านี้แบบว่าต้องกลับไปนอนอืด 55 อิ่มอร่อยมากมาย มาลองกันเถิด 
ช่วงเช้า เปิด 8.30 จนถึงบ่าย 3 แต่อย่าชะล่าใจเพราะครัวปิด 14.30 ถึงเวลาปุ๊ปเอาป้ายกั้นหน้าร้านทันทีนี่เคยเจ็บมาแล้ว 
